Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 932

1. A képzési cél Olyan, a klasszikus és a mai mongol nyelvben és a mongol tárgyú társadalomtudományok alapjaiban jártas szakemberek nevelése, akik tájékozottak a tágabb belsőázsiai és altajisztikai összefüggésekben, valamint egy második keleti nyelvben, és akik felvértezve a társadalomtudományi gondolkodás elméletével és módszerével, képesek mongol nyelvű források önálló kutatására, e kutatások magyarul és legalább egy világnyelven való ismertetésére. A mongol szakon folyó oktatás olyan szakembereket képez, akik a szakon szerzett hagyományos filológiai, történeti, néprajzi ismereteik alapján képesek a mongolisztika szakterületeinek művelésére, illetve interdiszciplináris együttműködésben mongolisztikai, belső-ázsiai szakosodásra. Nyelvi ismerteik alapján képesek Mongóliával való kapcsolatban közreműködni a művelődés, az oktatás, a gazdaság, a politika és a közigazgatás terén egyaránt. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes